SPRÁVA 		IUVENTA 
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava 4

	1	Účastník ZPC 

Meno a priezvisko, tituly:	Gabriela Mezeiová, PhD.   	
Znalosť cudzích jazykov:	anglický, maďarský, chorvátsky   	

	2	Zahraničná pracovná cesta

Štát / mesto:	Švédsko, Štokholm	
Názov a adresa 
prijímajúcej organizácie:	SALTO-YOUTH INFORMATION RESOURCE CENTRE (IRC)
Quality Hotel Nacka, Varmdovagen 84, 120 08 Štokholm, Švédsko	
Účel cesty:	Tréning pre komunikačných a informačných oficiérov (CIOST)	
Spôsob financovania  (kto hradí cestovné, pobytové náklady, iné výdavky):	Ubytovacie náklady, náklady na stravu, cestovné náklady a vreckové hradí IUVENTA – Slovenský inštitút mládeže.    	

3	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
4.10.
2016	Príchod	
5.10.
2016	Otvorenie a privítanie
Úvod do tréningu
Rovnosť, kvalita a dopad – uvedenie „Smart Guide“ (Zjednodušený sprievodca programom Erasmus+ pre mládež) 
Použiteľnosť a efektivita „Smart Guide“
Obsah „Smart Guide“
Obsah nového „Smart Guide“	
6.10.
2016

———7.10.
2016	Posúdenie „Smart Guide“
Obsah nového „Smart Guide“
Ocenenia CIOST 2016 (Ocenenie z Tréningu pre komunikačných a informačných oficiérov)
Pracovný rok informačného a komunikačného oficiéra
——————————————————————————————————————————
Novinky v programe Erasmus+
Posledné správy zo siete RAY
Výstava práce
Sumár školenia a ukončenie školenia
Odchod	

4	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
4.10.
2016	Príchod na miesto konania školenia CIOST 2016
	
5.10.
2016	Otvorenie a privítanie: školenie CIOST 2016 otvorila riaditeľka hostiteľskej švédskej Národnej agentúry, Lotta Persson. Po jej príhovore pokračovala v úvodných slovách Vendela Engblom zo SALTO IRC, hlavná organizátorka školenia.  
Úvod do tréningu: úvod do tréningu prebiehal v réžii školiteľky Terese Raymond, ktorá poskytla praktické informácie a nastavila rámec školenia. Nasledovalo zoznámenie sa účastníkov školenia, diskusia účastníkov a prezentácia programu školenia.
Rovnosť, kvalita a dopad – uvedenie „Smart Guide“: vo forme prezentácie bolo predstavené, čo je „Smart Guide“, prečo je dôležité ho vytvoriť a ako, a tiež aké ďalšie kroky budú nasledovať v procese jeho tvorby.
Použiteľnosť a efektivita „Smart Guide“: „Smart Guide“ musí byť správne nastaveným prvým krokom pri spoznávaní rôznych aspektov programu Erasmus+. V istom momente však musí byť záujemca presmerovaný na Národnú agentúru. V tímoch sa pracovalo na opise toho, čo „Smart Guide“ je, čo ním nie je, akú by mal mať podobu a kedy nastáva situácia, v ktorej by mala začať konzultácia s Národnou agentúrou.
Obsah „Smart Guide“: v prvom kroku boli identifikované kľúčové výzvy v aplikačnom procese, konkrétne v oblasti projektového manažmentu, kľúčových konceptov a v oblasti perspektív politík, ktorým žiadatelia čelia. Neskôr sme v skupinách analyzovali 5 kľúčových výziev podľa výberu, a rozpracovávali ich do siedmych krokov, ktoré majú napomôcť ich zdolaniu.	
6.10.
2016

———
7.10.
2016	Posúdenie „Smart Guide“: posúdenie dovtedy vytvorených podkladov pre „Smart Guide“ prebehlo v podobe prezentácie a spätnej reakcie.
Obsah „Smart Guide“: v tomto workshope sa identifikovali dostupné zdroje a materiály v jednotlivých krajinách programu Erasmus+, ktoré by mohli tvoriť východisko pre tvorbu „Smart Guide“. Identifikované zdroje a materiály boli krátko a zrozumiteľne popísané, vymyslel sa im názov a uviedol sa aj link, na ktorom je predmetný zdroj dostupný.
Ocenenia CIOST 2016: v súťaži boli nominované informačné a komunikačné aktivity využité v jednotlivých krajinách, po prezentácii a hlasovaní boli vyhlásení víťazi v štyroch kategóriách: 1. práca s utečencami, 2. neformálne vzdelávanie, 3. inklúzia, 4. otvorená kategória.
Pracovný rok informačného a komunikačného oficiéra: v tejto časti školenia prebehlo zdieľanie ideí a informácií o predchádzajúcich kampaniach v kontexte pracovného roka, pomocou brainstormingu v tímoch a kolaboratívnej tvorby informačno-komunikačného kalendára. 
———————————————————————————————————————————
Novinky v programe Erasmus+: Violeta Birzniece z Európskej komisie prezentovala novinky a nadchádzajúce podujatia, konkrétne z oblasti mládežnícke politiky, programu Erasmus+, osláv 20. výročia Európskej dobrovoľníckej služby, osláv 30. výročia programu Erasmus a tiež z oblasti organizácie Európskeho týždňa mládeže.
Posledné správy zo siete RAY: v rámci tejto prezentácie bolo nadviazané Skype spojenie s koordinátorkou siete RAY, ktorá predstavila 3 prebiehajúce projekty v rámci siete. 
Výstava komunikačno-informačnej práce: v priestore, kde prebiehalo školenie, bola usporiadaná výstava prác a propagačných materiálov jednotlivých národných agentúr.
Sumár školenia: počas tejto aktivity sme v rotujúcich skupinách sumarizovali výstupy zo školenia a definovali si ďalšie kroky. Všetci účastníci vypracovali aj individuálny digitálny sumár školenia. 
Ukončenie školenia: v rámci ukončenia bol poskytnutý priestor na záverečné slovo pre každého účastníka, čo bolo zavŕšené záverečnými slovami organizátora a školiteľky.
Odchod	

5	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Závery zo školenia CIOST 2016 budú predstavené na najbližšej porade Národnej agentúry. Týkajú sa predovšetkým nasledovných oblastí:
•	prediskutovať možnosť využitia „Smart Guide“ v našich podmienkach, a to v kontexte jeho navrhovanej podoby (webtool); zároveň bude vhodné zapojiť sa do tvorby a revízie „Smart Guide“ 
•	nájsť inšpiratívne tváre programu Erasmus+ do 17. októbra, za pomoci služobne starších pracovníkov, resp. bývalých pracovníkov a poskytnúť zoznam Erasmus „tvári“ EK v stanovenom termíne
•	ustanoviť zodpovednú osobu, ktorá zastreší Európsky týždeň mládeže, bude komunikovať s Komisiou, zúčastní sa prípravného stretnutia a bude participovať na príprave podujatí v rámci tohto týždňa
•	nadviazať spoluprácu so SAAIC pri príprave osláv 30. výročia programu Erasmus
•	inšpirovať sa príkladmi dobrej komunikačnej a informačnej praxe v národných agentúrach	

6	Prehľad prinesenej dokumentácie a miesto jej uloženia 

Podklady zo školenia CIOST 2016 sú uložené na Google Drive.

Podklady sú v tlačenej podobe uložené v kancelárii Národnej agentúry Erasmus+ pre mládež a šport.	

7	Osobitne vyhodnotený očakávaný prínos ZPC 

Prínos ZPC spočíva v nasledovnom: zoznámenie sa so sieťou komunikačných a informačných oficiérov z prítomných národných agentúr programu Erasmus+ pre mládež; nadviazanie osobného pracovného vzťahu s reprezentantkou SALTO-YOUTH INFORMATION RESOURCE CENTRE; vytvorený široký zoznam kľúčových výziev a problémov, ktorým aplikanti, resp. záujemcovia o program Erasmus+ čelia, rozpracovaných do siedmych krokov; vytvorený zoznam zdrojov a materiálov použiteľných zo strany aplikantov, resp. záujemcov o program Erasmus+, ktoré sú používané v jednotlivých krajinách programu; informácie týkajúce sa prípravy osláv 30. výročia programu Erasmus priamo z Európskej komisie; inšpirácia príkladmi dobrej komunikačnej a informačnej praxe v národných agentúrach a využitie v ďalšej komunikačnej a informačnej práci SK NA E+; predstavený pracovný rok informačného a komunikačného oficiéra s míľnikmi a detailným mesačným harmonogramom. 	

8	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

K prenosu získaných informácií dôjde na najbližšej porade SK NA Erasmus+. Správa je zverejnená na Intranete Slovenského inštitútu mládeže.	

Súhlasím so zverejnením tejto správy na internete.

Dátum:	12.10.2016    	
Správu vypracovala (meno a priezvisko, podpis):	Gabriela Mezeiová	
Správu schválila (meno a priezvisko, podpis):	Peter Kupec